אורדו

**אֻרְדוּ** (IPA: ; אורדו: ),לסירוגין **לאשקרי** (מְבוּטָא:* Laškarī ˈləʃkəri* כתיב:* *'لشکری**),'' היא [[ניב (סיווג שפה)|ניב]] של [[הינדוסטנית]], המזוהה עם [[מוסלמים]] ב[[דרום אסיה]]. זוהי השפה הלאומית וה[[לינגואה פרנקה]] של [[פקיסטן]]. היא החלה להתעצב באזור [[אוטר פרדש]] שב[[הודו]], במהלך [[סולטנות דלהי]] (1206–1527), והמשיכה להתפתח תחת [[האימפריה המוגולית]] (1526–1858) בהשפעת ה[[פרסית]], ה[[ערבית]] ו[[שפות טורקיות|השפות הטורקיות]] במשך למעלה מ-900 שנים.

אורדו מדוברת בהיקף נרחב גם בהודו, שם היא אחת מ-[[שפות רשמיות בהודו|22 השפות המועמדות להיקרא שפות רשמיות]], ושפה רשמית של חמש [[המדינות והטריטוריות של הודו|מדינות]] בהודו. יש לאורדו קשר [[מובנות הדדית]] עם [[הינדי|הינדי סטנדרטית]] המדוברת בהודו.

המילה "אורדו" מקורה במילה הטורקית ordu שפירושה "מפקדה" או "מחנה צבאי" (אותה מילה נשאלה גם לעברית במונח "[[אורדת הזהב]]", ולאנגלית בצורת horde: "שבט נודד").

== היסטוריה ==
האורדו צמחה כתוצאה מ[[מגע לשוני]] שהתפתח עקב חדירת [[עמים טורקיים|שושלות טורקיות]] לתת-היבשת ההודית מן המאה ה-11 והלאה. תחילה, כשכבש ה[[מחמוד מע'זנה|סולטאן מחמוד]] מ[[השושלת הע'זנווית]] את אזור [[פנג'אב (הודו)|פנג'אב]] בתחילת [[המאה ה-11]]; לאחר מכן כשפלשה [[השושלת הע'וית]] ל[[צפון הודו]] במאה ה-12; ובצורה נרחבת בהרבה עם הקמת [[סולטנות דלהי]].

מ[[המאה ה-13]] ועד סוף [[המאה ה-18]] השפה הידועה כיום כ-"אורדו" - נקראה **הינדית**, **הינדאווי**, **הינדוסטאני** באותו זמן.

[[קובץ:A Grammar of Urdu or Hindustani language.jpg|ממוזער| ספר דקדוק אורדו או הינדוסטני ישן]]

השפה הרשמית של השושלת הע'וית, [[סולטנות דלהי]] ו[[האימפריה המוגולית]] וממשיכיהן, וכמו כן שפת התרבות של השירה והספרות, הייתה ה[[פרסית]], בעוד שפת הדת הייתה [[ערבית]]. רוב ה[[סולטאן|סולטאנים]] והאצולה בתקופת הסולטנות היו טורקיים מ[[מרכז אסיה]] שדיברו [[טורקית צ'אגאטאי]] כשפת אם וכן [[פרסית]], ה[[לינגואה פרנקה]] של האליטה הטימורית. המוגולים היו אף הם צ'אגאטאים, אך אימצו מאוחר יותר את הפרסית. [[מוזפר עלם]] מניח שהפרסית הפכה ל[[לינגואה פרנקה]] של האימפריה תחת אכבר בשל גורמים פוליטיים וחברתיים על רקעה הנזיל והלא עדתי.

לאחר הגיעם ל[[תת-היבשת ההודית]], הצורך לתקשר עם התושבים המקומיים הוביל לשימוש בשפות הינדיות הנכתבות באלפבית הפרסי, עם כמה התאמות ספרותיות ואוצר מילים השאוב מהפרסית ומהטורקית. דבר זה הפך לתקן חדש הנקרא [[הינדוסטנית]], הקודמת לאורדו. שפת המגע החדשה שילבה במהרה ניבים אחרים, כגון [[פנג'אבי]], [[הריאנבי]] ו[[כהארי בולי]] של [[המאה ה-17]], ניב הבירה החדשה ב[[דלהי]]. בשנת 1800 הייתה כהארי בולי לדומיננטית.

== מאפיינים ==
אורדו והינדי חולקות אותו בסיס הודי: אוצר המילים, הדקדוק והפונולוגיה שלהן כה דומים עד כי נראה שהן שפה אחת. האוכלוסייה המשולבת הדוברת את שתי השפות הללו היא הרביעית בגודלה בעולם.**' עם זאת, הן נכתבות במערכות כתב שונות.

אורדו לרוב עומדת בניגוד להינדי. מלבד השיוכים הדתיים, ההבדלים מוגבלים לרוב לצורות הסטנדרטיות: אורדו תקנית נכתבת בסגנון נסתעליק של האלפבית הפרסי, ונשענת במקרים רבים על הפרסית ועל הערבית כמקור לאוצר מילים טכני וספרותי. בניגוד לכך, ההינדי התקנית נכתבת בדוונאגרי ונשענת על הסנסקריט. עם זאת, בשתי השפות יש מספר גדול של מילים פרסיות, ערביות וסנסקריטיות, ורוב הבלשנים מחשיבים אותן לשתי צורות תקניות של אותן שפות, ורואים את ההבדלים כעניין סוציו-בלשני, אף שיש גם המסווגים אותן בנפרד. המובנות ההדדית - קטנה בהקשרים ספרותיים ומיוחדים אחרים, הנשענים על עגה מקצועית ומשכילה יותר משפת הרחוב. בשל הלאומיות הדתית מאז חלוקת הודו והמתחים הבין תרבותיים הממושכים, דוברי שתי השפות כשפת אם מתייחסים אליהן כאל שפות שונות לחלוטין, חרף נקודות הדמיון הרבות בין שתיהן, בסביבה המדוברת. עם זאת, ניתן בקלות להבחין בהבדלים באוצר המילים.

## הגיית השפה

ימין|ממוזער|250px|תנועות באורדו (הינדי)

## קישורים חיצוניים

* [Lahore during the Ghaznavid period](http://pu.edu.pk/images/journal/uoc/PDF-FILES/(13)%20Kanwal%20Khalid-90-3-2015.pdf)קנוול חאליד, דוקטורט פרופסור חבר, המכללה לאמנות ועיצוב אוניברסיטת פנג'אב, לאהור (אנגלית)
סרט: שיר ללימוד האותיות בשפת אורדו באתר 'שיאה טיוי'.
* 

## הערות שוליים

*
קטגוריה:הודו: שפות
קטגוריה:פקיסטן: שפות
קטגוריה:שפות הודו-איראניות